Podávanie Sinecodu pred spaním pri mierne produktívnom kašli a zahlienení u 5-ročného dieťaťa
Pekný večer. Môžem dať večer pred spanìm 5 ročnej Sinecod na kašeľ, aby sa vyspala? Aj keď cez deň má mierne produktívny kašeľ resp. počuť, že je zahlienená pri dýchaní. Ďakujem
Dobrý deň,
ďakujeme za Vami prejavenú dôveru.
Sirup Sinecod obsahuje liečivo butamirátium-dihydrogen-citrát, ktoré patrí do skupiny liečiv nazývaných antitusiká (liečivá tlmiace kašeľ). Deti vo veku 3-6 rokov môžu užívať 5 ml 3x denne. V prípade, že dieťa vykašliava i hlien, je možné kombinovať prípravky na podporu vykašliavani a na utlmenie kašľa. Počas dňa podávajte prípravok na vykašliavanie a riedenie hlienu (napríklad
Solmucol
) a večer pred spaním jednorázovo podajte antitusikum (Sinecod). Je potrebné medzi nicmi zachovať časový rozostup aspoň 6 hodín. Na podporu skvapaľňovania hlienov je vhodné piť dostočné množstvo tekutín.
Prajem pekný zvyšok dňa.
S pozdravom,
PharmDr. Anna Pacalajová